ร่าง 
กฎกระทรวง  
กำหนดให้ผลิตภัณฑ์อุตสาหกรรม ระบบกักเก็บพลังงานไฟฟ้า  
ที่สามารถอัดประจุซ้ำได้ สำหรับยานยนต์ประเภท L  
ต้องเป็นไปตามมาตรฐาน  
พ.ศ. .... 
อาศัยอำนาจตามความในมาตรา ๑๗ วรรคหนึ่ง แห่งพระราชบัญญัติมาตรฐานผลิตภัณฑ์ 
อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) 
พ.ศ. ๒๕๖๒ และมาตรา ๕๘ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ 
ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘ รัฐมนตรีว่าการ
กระทรวงอุตสาหกรรมออกกฎกระทรวงไว้ดังต่อไปนี้  
ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศใน  
ราชกิจจานุเบกษาเป็นต้นไป  
ข้อ ๒ กฎกระทรวงนี้ให้ใช้บังคับกับผลิตภัณฑ์อุตสาหกรรมระบบกักเก็บพลังงานไฟฟ้า  
ที่สามารถอัดประจุซ้ำได้ ( Rechargeable Electrical Energy Storage System: REESS)  ที่ไม่ใช่ชนิดตะกั่วกรด  สำหรับ
ขับเคลื่อนยานยนต์ไฟฟ้า ประเภท L ที่ใช้พลังงานจากแบตเตอรี่เท่านั้น ( Battery Electric Vehicle: BEV) 
ข้อ ๓ บทนิยาม  
“ยานยนต์ประเภท L” หมายความถึง ยานยนต์ที่ไม่เกินสี่ล้อ ตามมาตรฐานผลิตภัณฑ์  
อุตสาหกรรมบทนิยามและประเภทของยานยนต์ที่ขับเครื่อง ขับเคลื่อนด้วยกำลังและรถพ่วง มาตรฐานเลขที่  
มอก. ๒๓๙๐-๒๕๖๓  
ข้อ ๔ ผลิตภัณฑ์อุตสาหกรรมระบบกักเก็บพลังงานไฟฟ้าที่สามารถอัดประจุซ้ำได้สำหรับ  
ยานยนต์ประเภท L ต้องเป็นไปตาม มาตรฐานเลขที่ มอก. ๒๙๕๒ -๒๕๖๑ ตามประกาศกระทรวงอุตสาหกรรม 
ฉบับที่ ๕๔๑๔ (พ.ศ. ๒๕๖๒) เฉพาะตามข้อ ๑. ขอบข่าย ข้อย่อย ๑.๒ ส่วนที่ ๒ คุณลักษณะที่ต้องการด้าน
ความปลอดภัยที่เกี่ยวกับระบบกักเก็บพลังงานไฟฟ้าที่สามารถอัดประจุซ้ำได้  โดยให้เป็นไปตามข้อ ๖ ส่วนที่ ๒
คุณลักษณะที่ต้องการของ REESS ด้านความปลอดภัย  ออกตามความในพระราชบัญญัติมาตรฐาน
ผลิตภัณฑ์อุตสาหกรรม พ.ศ. ๒๕๑๑ เรื่อง กำหนดมาตรฐานผลิตภัณฑ์อุตสาหกรรมยานยนต์ประเภท  L : 
คุณลักษณะเฉพาะสำหรับระบบส่งกำลังด้วยไฟฟ้า ประกาศ ณ วันที่ ๑๖ กันยายน พ.ศ. ๒๕๖๒  
ให้ไว้ ณ วันที่   พ.ศ. ๒๕๖๗  
นางสาวพิมพ์ภัทรา วิชัยกุล  
  รัฐมนตรีว่าการกระทรวงอุตสาหกรรม  ใช้สําหรับการรับฟังความคิดเห็นเท่านั้นใช้สําหรับการรับฟังความคิดเห็นเท่านั้นใช้สําหรับการรับฟังความคิดเห็นเท่านั้นใช้สําหรับการรับฟังความคิดเห็นเท่านั้นใช้สําหรับการรับฟังความคิดเห็นเท่านั้นใช้สําหรับการรับฟังความคิดเห็นเท่านั้นใช้สําหรับการรับฟังความคิดเห็นเท่านั้นใช้สําหรับการรับฟังความคิดเห็นเท่านั้น